સિંગતેલની તેજી-મંદીનો આધાર હાલ માત્ર અને માત્ર સરકારી મગફળી ઉપર જ રહેલો છે. ખેડૂતો પાસે મગફળી પડી નથી, પરિણામે મિલોએ સરકાર ઉપર આધાર રાખવો પડે છે. સરકાર વતી મગફળીનું વેચાણ કરતી સંસ્થા નાફેડ મગફળીનાં ભાવ સતત વધારી રહી છે. ૧૦ દિવસ પહેલા નાફેડે મગફળીનાં બેઝ ભાવ Rs ૩૬૦૦ હતા, જે શુક્રવારે વધારીને Rs ૪૦૨૭ કરી દીધા છે. આમ ક્વિન્ટલે Rs ૪૦૦ વધારી દીધા છે. અધુરૂમાં પુરૂ જેતપૂરની ઘટના બાદ છેલ્લા બે દિવસથી નાફેડે સૌરાષ્ટ્રનાં ગોડાઉનમાંથી મગફળીનું વેચાણ બંધ કરી દીધું છે, જેને પગલે ખુલ્લા બજારમાં મગફળીની અછત સર્જાય છે, જેને પગલે સિંગતેલનાં ભાવ સતત વધી રહ્યાં છે.